**SALMISTU  KÜLA  KOOSOLEK**

**Sisendmaterjal  Kuusalu valla uue üldplaneeringu eskiislahenduse jaoks**

08. november 2015 algusega kell 16.00 – lõpp kell 18.10

Salmistu külas Salme villas

Koosolekul olid kohal ka kõikide külaosade esindajad, sealhulgas külakogu liikmed: Aare Kaur, Raul Leppik, Sirje Potissepp, Rein Teder.

Koosolekut juhatas külakogu liige Raul Leppik

Protokollis Malle Aasmäe

**KOOSOLEKU  SEISUKOHAD JA ETTEPANEKUD**

Koosolekul anti ülevaade olemasolevast olukorrast. Arutelu aluseks võeti Kuusalu Vallavalitsuse poolt saadetud küsimustik.

Arutelu käigus fikseeriti kõik koosolekul käsitletud teemad ja tehti ettepanekud Kuusalu valla  uue üldplaneeringu (ÜP) jaoks.

Valla seisukohalt on Salmistu  perspektiivne puhke - ja elamuehituspiirkond.

Teeme ettepaneku määrataelamukrundi suuruseks hajaasustusalal min 3600 m² nagu on kehtivas valla ÜP-s ja tiheasustusalal min 1500 m².

Tiheasustusala piire mitte kitsendada, pigem järk-järgult seda kompaktselt arendada.

Iga planeeringut tuleb käsitleda eraldi.

Elamuehituses peaks põhisuunaks jääma endiselt ühepereelamute ehitamine. Krundi täisehituse protsent otsustatakse iga krundi puhul eraldi, kuid mitte üle 15%. Kehtivas valla ÜP-s on lubatud elamukrundile ehitada 1 elamu ja 5 abihoonet, mis on mõistlik ja võiks jääda samaks.  Kui soovitakse ehitada krundile rohkem kui 1 elamu, siis lähtutakse kehtivatest õigusaktidest.

Vanas rannaküla osas lubada ehitada looduslikest, eelistatult puitmaterjalist, viilkatusega (klassikaline 45°) ja kõrgusega kuni 7,5 m hooneid, mis peavad sulanduma ümbritsevasse miljöösse. Ehitise (sh piirdeaedade) paigaldamisel tuleb lisaks lähiümbrusele arvestada ka kogu vaateväljaga ja loodusliku ümbrusega.

Ehituskeeluvöönd jätta samaks praeguses valla ÜP-s kehtivaga, mis on 50 m  merepiirist, kuna  tegu on ikkagi vahetult mere ääres asuva vana rannakülaga.

Samuti tuleks soodustada lautrikohtade taastamist ja ehitamist.

Olulise külamiljööalana määrata Salmistu külas küla vana osa läbiv külatänav koos selle lähiübrusega ja koos Pedassaare teega, mis kulgeb ajalooliste kiviaedade vahel (alates Kuusalu - Valkla maanteest Mäe - Peebu kinnistu juurest kuni Pedassaare 25 krundini). Antud teede ääres (Plaanil nr1) tuleks igati soodustada vanade kiviaedade säilitamist, taastamist ja ehitamist.ning lubada vanaegses stiilis puitaedade ehitamist (latt-, varb- ja lippead).

Salmistu vana rannaküla asub ca 1,2 km pikkusel ranna-alal ja on populaarne oma kahe suure ranna poolest: Salmistu - Valkla supelranna ja küla keskele jääva Luiteranna poolest. (Plaanil nr 2 ja nr 3)

Sadama tee (Paani nr 4) tagab külaelanike ja suvitajate juurdepääsu ligi 1,5 km pikkusele avalikule Valkla-Salmistu supelrannale .

Merekäigu avalikku teed (Plaanil nr 5) pidi on täiendav juurdepääs ilusale kivisele rannale vanas rannakülas ujumise võimalusega. Antud kergliklustee tuleks kiiresti välja ehitada, nii nagu näeb ette detailplaneering.

Tipu avalik tee (Plaanil nr 6) tagab läbi Tipu maaüksuse juurdepääsu küla keskele jäävale Luiterannale. Antud rand on populaarne lasterannana oma puhta ja madala vee tõttu, samuti saab sealt edasi liikuda pikale luitealale kuni Kurblu poolsaareni välja. Antud ranna-ala on populaarne  ka lohesurfarite hulgas.

Tipu tee osas teeme ettepaneku, et esmalt tuleb kindlustada antud tee ametlik vormistamine avaliku teena (kuna on selgunud, et seda ei ole siiani tehtud). Märgime, et osaliselt jääb antud tee RMK haldusalas olevale Tipu maaüksusele ja teine osa siiani reformimata riigimaale (mis asub Pihlaka ja Andrese kinnistute vahel ning ajaloolisel rannateel).

Peale ametlikku vormistamist peaks antud tee täitma põhiliselt jalgtee funktsiooni ja kulgema Kuusalu - Valka maanteelt kuni Tipu maaküksuse kallasrajani välja. Samuti tuleb sälitada ja taastada tee esimeses osas olevad ajaloolised teeäärsed kiviaiad..

Märgime veel, et juba 2002 aastal pöördus Kuusalu Vallavaitsus  Maa - ameti poole taotlusega Tipu tee seadustada, millele saadi positiivne vastus.

Teeme ettepaneku kiiresti jätkata Tipu tee seadustamist avaliku teena ja seejärel antud tee munitsipaliseerida. Selleks pidada läbirääkimisi kõigi vajalike instantsidega.

Teeme ettepaneku mereäärse 1,22 ha suuruse sihtotstarbeta Tipu maaüksuse osas, mis praegu on RMK haldusalas, antud maaüksuse jätmiseks avalikku kasutusse puhkealana, säilitades seal praegune  rannikule omane looduslik mitmekesisus. (Plaanil nr 7).

Samuti on külarahva ettepanek ehitada antud maaüksusele linnuvaatlustorn, kuna ümbritsev suur roostikuala on lindude rohke ja ka erakordselt liigirohke. Kahjuks on teatud isikud end siiani seal lõbustanud hoopis linnuparvedesse kõmmutamisega, ka toimub tulistamine roostikus - see kõik seab ohtu samal rannal liikuvate inimeste elud ja on külaelanikele äärmiselt ebameeediv. Vajadus Tipu, kui rahuliku ja turvalise puhkeala järele on elanike hulgas väga suur.

Teeme ettepaneku Tipu maaüksus reserveerida rekreatsiooni arendamiseks. Selleks pidada läbirääkimisi kõigi vajalike institutsioonidega, võimalusel kaasata EL-i toetusi.

Lisaks eeltoodud teedele mere äärde on välja ehitamisel veel Salmistu lääneküljel Rannasalu tee (Plaanil nr 8) koos parklaga. Sealt on võimalik mööda avalikku jalgteed minna Salmistu -Valkla supelranda. Antud tee alusel maal on teostatud juba lageraie,

Teeme ettepaneku  antud tee alune maa korrastada. Rannasalu tee ja parkla tuleb kiiresti välja ehitada. Antud  tee ja parkla väljaehitamine vähendaks  ka Sadama tee koormust. Vajadusel tuleb selleks otstarbeks reserveerida maad.

Täiendava ettepanekuna, kuna küla areneb jõudsalt ka ida suunas, on vajalik ette näha avalik jalgtee Klaukse tee lähedusse selle pikendusena  randa ja luidetele (Plaanil nr 9). Võimalusel näha ette ka parkla.

Ettepanek on selleks otstarbeks reserveerida maa.

Ühtlasi teeme ettepaneku Pedassaare teelt täiendava võimalusena rajada harutee Kuusalu - Valkla maanteele Laane tee kaudu, mis vähendaks Pedassaare sissesõidu tee koormust ja lühendaks Pedassaare elanike teed Salmistu - Valkla avalikku supelranda (Plaanil nr 10).

Kõikide eeltoodud teede ja parklate otstarbeks peame vajalikuks maade reserveerimist transpordimaana.

Jätta Salmistu -Valkla vaheline Kuusalu -Valkla teega piirnev metsaala parkmetsaks (valdavalt riigimets), nii nagu on ette nähtud kehtivas valla ÜP-s. Mitte lubada seal lageraiet (ainult hooldus- ja valgustusraiet), säilitades kogu Salmistu - Valkla vaheline miljööväärtuslik metsaala ja sealsed põlispuud. Läbi aegade on need metsad olnud tuntud oma ilu ja põlistammede rohkuse poolest. Teeme ettepaneku koostöös kõigi vajalike institutsioonidega hoida neid metsi ja võimalusel kujundada need metsad parkmetsadeks, kuhu saaks rajada terviserajad, mida saaks talvel  kasutada ka  suusaradadena. Antud metsaalad märkida ära kui perspektiivsed rekreatsiooni alad (Plaanil nr 11).

Teeme ettepaneku rajada kergliiklustee algusega Kuusalu Spordikeskuse juurest seal juba olemasoleva kergliiklustee pikendusena läbi Salmistu küla kuni Valkla teeristini. Sama kergliiklustee võiks vahepeal haruteedena ühineda Tipu ja Sadama teega ja perspektiivse Salmistu - Valkla vahelise parkmetsa ja sinna rajatava rekreatsioonialaga. Vajadusel saaks auto parkida Spordikeskuse parklasse ja sealt juba edasi liikuda kas jalgsi või jalgrattaga mööda perspektiivset valgustatud kergliiklusteed. See kergliiklustee annaks hea sportimise võimaluse Kuusalu valla elanikele.

Praegu on võimalus liikuda mööda kallasrada ühest küla otsast teise, st Tipu maaüksuselt mööda vana rannaküla äärset kallasrada Salmistu sadamasse (kuigi mõnel juhul on see looduse poolt raskendatud). Samuti on võimalik Tipu teelt, Merekäigu teelt ja Sadamast pääseda kallasrajale ja liikuda sealt edasi kahes suunas mööda mereäärt (Plaanil nr 12).

Tulenevalt seadusest peab kallasrajal liikumine olema kõikidele inimestele vaba. See tähendab, et seal ei tohi olla inimtekkelisi takistusi. See peaks ka nii jääma. Mitte mingil juhul ei tohi lubada kallasrajale püstitada ebaseaduslikke ehitisi ega inimtekkelisi takistusi.

Prügikastid vanas rannakülas (Pedassaare elamukvartali sissesõidu tee alguses) riivavad paljude inimeste silma ja ei ole sobilikud vana rannaküla miljöösse. Samuti on antud prügikastid kaotanud suuremas osas oma esialgsest eesmärgist prügi sorteerimisel. Paljud inimesed, mitte omades oma prügikasti, on hakanud neid kasutama hoopis oma olmeprügi (samuti ehitusjäätmete) paigutamiseks, mille tulemusena  prügikastide ümbrus on korratu,  räpane ja haisev. Samuti tekitatakse prügi paigutamisel (klaastaara purustamisega, kaane sulgemisega) tugevat müra, mitte hoolides ümbruskonna elanikest.

Lähtudes eeltoodust ja tulenevalt kehtivast valla ÜP - st,  mille kohaselt Salmistu külas küla vana osa läbiv külatänav on vallale oluline külamiljööala on prügikastid antud kohas täiesti sobimatud ja tuleb sealt ära viia. Antud (ca 1000 m2 kolmnurkne) maa-ala  tuleb muuta korrastatud haljasalaks ning reserveerida haljasalade maana (Plaanil nr 13).

Samuti teeme ettepaneku, et vajadusel võib iga küla osa omada enda prügikaste, selles osas on eeskujuks Laane elamukvartal.

Vajadusel tuleb selleks otstarbeks reserveerida maad.

Teeme ettepaneku mitte lubada uute ärihoonete (nn lõbustusasutuste, mis häirivad külaelanike elu) planeerimist tiheasustusalas.

Peame vajalikuks kiiret Salmistu sadama rekonstrueerimist, kuna Salmistu sadama lagunemine on kestnud aastaid ja on olnud takistuseks Salmistu küla terviklikule arengule.

Teeme ettepaneku jätkata Murru maaüksuse vormistamist külasiseseks puhke- ja kiigeplatsiks ning  antud maa-ala reserveerida  puhke- ja virgestusmaana rekreatsiooni arendamiseks (Plaanil nr 14).

Märkus: Eeltoodud ettepanekud on fikseeritud plaanimaterjalil (Lisa 1), mille leiate manusest.

Loodame, et Kuusalu Vallavalitsus arvestab eeltoodud ettepanekutega ja et need tulevad kasuks nii Salmistu küla kui kogu Kuusalu valla arengule.

Head koostööd soovides

Raul Leppik

Koosoleku juhataja

5156426

Malle Aasmäe

Protokollija

56565888